钦定古今图书集成/理学汇编/经籍典/第090卷 > 《题林叔清古易》前人
## 钦定古今图书集成/理学汇编/经籍典/第090卷 > 《题林叔清古易》前人

《易》之为书，广大悉备，知仁随见，小大由识，各适所求。
至近世周、程、邵、张、子以后，诸儒辈出，易道几无馀蕴
矣。三山林君以为“《周易》古经解，依上下部，叙以六十
四卦，三百八十六爻，胪分彪析，而证以古经善恶是
非之事，此非积岁累月不能为。”或曰：“审尔则《易》之书
四百五十事而已乎？”曰：“不然也。林君之为是也，亦不”
过约为之说，以自识其知仁之见云尔，非断断然以
是为不可易也。程正公《易传》晚而后出，犹以迫于门
人再三之请，且自谓仅得七分，然则林尚勉之哉！